તરત જ એ લોકો એક ડીજે પાર્ટીમાં જાય છે જ્યાં ડીજેને બદલે વરુણ ગાય અને નાચે છે. ‘મેં તેનું સમજાવા ..’ ગીત સિવાયના ગીતો ફિલ્મ પૂરી થાય એ પહેલાં ભૂલી જાય એવા છે. પણ થોડા જ સમયમાં આલિયા હમ્પ્ટી એન્ડ દોસ્તારો સાથે હમ્પ્ટીનાં ફાટેલાં ડોળાવાળા ટાલીયા બાપુજીની સ્ટેશનરીની દુકાનમાં જ નાઈટઆઉટ માટે તૈયાર થઈ જાય છે. એટલું જ નહિ તરત જ બીયર પીવામાં પણ હમ્પ્ટી સાથે કમ્પીટીશન કરે છે, એટલું જ નહિ જીતી ને અંબાલાનું નામ રોશન કરે છે. બીયર માલિયાની કંપનીનો હતો કે નહિ એ ખબર નથી, પણ આલિયા માટે તાલીયાં તો થઈ જાય !!